b'\n_START_ARTICLE_\nImpeachment ni Renato Corona\n_START_PARAGRAPH_\nSi Renato Corona, ang ika-23 Punong Mahistrado ng Kataas-taasang Hukuman ng Pilipinas ay nilitis ng Kapulungan ng mga Kinatawan noong 12 Disyembre 2011. Mayo 188 kinatawan ang lumagda sa reklamong impeachment ni Renato Corona na mahigit sa kinakailangang 95 boto o isang-katlo (\xe2\x85\x93) ng lahat ng kagawad ng Kapulungan na bumibilang sa 285. Inakusahan si Corona ng pagkakanulo sa pagtitiwala ng bayan, tandisang paglabag sa konstitusyon, at pagnanakaw at katiwalian na ipinaloob sa walong kaso. Nagsimula ang paglilitis ng Punong Mahistrado sa Senado noong 16 Enero 2012 at nagtapos noong 29 Mayo 2012 nang tuluyan nang napatalsik si Corona.'